Stadionavató: térképen a forgalmi tiltások
Pénteken már három órától tilos lesz behajtani a Thököly út-Hungária körút-Kerepesi út által határolt területre.
A Budapesti Rendőr-főkapitányság csaknem 70 ezer szurkolóra számít november 15-én, az Uruguay elleni meccsen. Ezért értesíti az autósokat, hogy pénteken 15 órától a Puskás Aréna környékén csak az ott lakók hajthatnak be a lezárt, pirossal jelzett területre.

Kérik, használják a közösségi közlekedést, amelynek forgalmi változásairól a BKK honlapja tájékoztat. A lakcímkártyával rendelkező lakosok a lezárt területre járművel – a rendezvényre érkezők létszámának függvényében – időszakosan hajthatnak be. A korlátozás a gyalogosforgalmat nem érinti.

Tilos lesz megállni pénteken 7 órától 23 óráig a VII., VIII. és XIV. kerületben:  

-   a Mogyoródi út mindkét oldalán a Hungária körút és az Utász utca között (a murvás parkolóban is),
-   a Kerepesi út VIII. kerületi oldalában lévő szerviz úton az Asztalos Sándor utca és a Dózsa György út között,
-   a Dózsa György út mindkét oldalán a Kerepesi út és Thököly út között,
-   a Stefánia út mindkét oldalán valamint a szervizúton a Hungária körút és az Ajtósi Dürer sor között,
-   a Cházár András utca mindkét oldalán a Thököly út és az Istvánmezei út között,
-   a Verseny utca mindkét oldalán,
-   a Jobbágy utca mindkét oldalán,
-   az Ilka utca mindkét oldalán a Cserei utca és az Egressy út között,
-   a Hungária körút páros oldalán a Jurisich Miklós utca és a Stefánia út között,
-   az Istvánmezei út mindkét oldalán a Szabó József utca és a Thököly út között,
-   a Szabó József utca mindkét oldalán az Istvánmezei út és a Thököly út között,
-   az Egressy út mindkét oldalán a Stefánia út és a Hungária körút között,
-   a Cserei utca mindkét oldalán a Stefánia út és a Gizella utca között,
-   a Gizella utca mindkét oldalán az Egressy út és a Cserei utca között,
-   az Ifjúság útja mindkét oldalán,
-   a Szörény utca páros oldalán,
-   a Kerepesi út, Ifjúság útja, Papp László Sport Aréna mélygarázshoz vezető szervizút és a Puskás Ferenc Stadion metrómegálló által határolt területen.

Tilos behajtani a Thököly út – Hungária körút – Kerepesi út által határolt, a térképen pirossal jelölt területre. A jelölt területen belül lezárják november 15-én 15 órától 23 óráig a Budapest VII., VIII. és XIV. kerületben

-   a Dózsa György utat, a Kerepesi út és Thököly út között,
-   a Stefánia utat, a Hungária körút és a Thököly út között,
-   az Istvánmezei utat, a Szabó József utca és a Thököly út között,
-   a Szabó József utcát az Istvánmezei út és a Thököly út között,
-   a Cserei utcát, a Stefánia út és a Gizella utca között,
-   az Egressy utat, a Stefánia út és a Hungária körút között,
-   a Gizella utat, az Egressy út és a Semsey Andor utca között,
-   a Cházár András utcát, a Thököly út és az Istvánmezei út között,
-   Verseny utcát,
-   az Ifjúság útját,
-   az Ilka utcát, a Cserei utca és az Egressy út között,
-   a Jobbágy utcát,
-   a Hungária körút páros oldali szélső forgalmi sávját, a Besnyői utca és a Stefánia út között.

A mozgáskorlátozottakat szállító gépjárműveknek a Magyar Labdarúgó-szövetség a Papp László Sportaréna parkolójában biztosít megállási lehetőséget. A mozgáskorlátozott szurkolók területre való behajtását, a parkolótól a kapukig történő eljutását a biztosításban résztvevő rendőrök segítik. Beléptetésük a B és az E kapukon történik, ahol liftek is rendelkezésre állnak.Bővebb tájékoztatás az alábbi linken található.

A megállási tilalommal érintett útszakaszokról a rendőrség a járműveket elszállíttatja, azokról a tulajdonosok, az üzembentartók a 06-80-180780-as ingyenes telefonszámon érdeklődhetnek. Kérik, hogy a járművezetők a megváltozott forgalmi rend szerint, fokozott figyelemmel közlekedjenek!

Kiemelt kép: Szoboszlai Dominik és Dzsudzsák Balázs bejutott a Puskás Arénába, amelyet november 15-én este az Uruguay elleni barátságos mérkőzéssel avatnak fel. MTI/Illyés Tibor
Belföld